The Little Shop of Horrors
The Little Shop of Horrors () je američka crno-bijela horor filmska komedija snimljena 1960. u režiji Rogera Cormana, poznata po tome što je tokom decenija stekla kult status.

Scenario za film je napisao Charles B. Griffith, dijelom potaknut Cormanovom željom da maksimalno iskoristi setove, glumačku ekipu i druge resurse njihovog ranijeg  i žanrovski srodnog filma A Bucket of Blood. Protagonist, čiji lik tumači Jonathan Haze, je Seymour Krelboyne, skromni zaposlenik cvjećarne u losanđeleskoj "problematičnoj" četvrti Skid Row, koji se brine o neobičnoj biljci koju je, po svojoj lijepoj kolegici (čiji lik tumači Jackie Joseph), nazvao "Audrey", a za koju se ispostavi da se hrani ljudskom krvlju. Radnja prikazuje njegove napore da sačuva biljku na životu, te kako je u tu svrhu spreman ubijati ljude i koristiti tako dobavljene leševe.

Film je snimljen u rekordno kratkom roku sa izuzetno niskim budžetom, pri čemu su losanđeleski beskućnici i pijanice služili kao statisti. Usprkos svega, postigao je izuzetan uspjeh. Njegovoj reputaciji je kasnije značajno pomoglo i to što se u maloj, ali prilično upečatljivoj ulozi pojavljuje Jack Nicholson, koji će kasnije postati velika zvijezda. Sa vremenom je popularnost filma rasla, a tome je značajno pridonijelo i to što je 1982. na Broadwayu adaptiran u popularni mjuzikl Little Shop of Horrors, koji je i sam 1986. dobio filmsku ekranizaciju.

Uloge
 Jonathan Haze ... Seymour Krelboyne
 Jackie Joseph ... Audrey Fulquard
 Mel Welles ... Gravis Mushnick
 Dick Miller ... Burson Fouch
 Myrtle Vail ... Winifred Krelboyne
 Tammy Windsor ... Shirley
 Toby Michaels ... Shirleyna prijateljica
 Leola Wendorff ... Mrs. Siddie Shiva
 Lynn Storey ... Mrs. Hortense Fishtwanger
 Wally Campo ... Detektiv narednik Joe Fink/narator
 Jack Warford ... Detektiv Frank Stoolie
 Meri Welles ... Leonora Clyde (naveden kao Merri Welles)
 John Shaner ... Dr. Phoebus Farb
 Jack Nicholson ... Wilbur Force
 Dodie Drake ... Konobarica
 Charles B. Griffith ... Glas Audrey Junior, Kloy, Pijani zubarski pacijent, Pacijent koji vrišti, Pljačkaš cvjećarnice

Izvori

Vanjske veze

 
 
 
 
 
 The Little Shop of Horrors  at Legend Films
 Joe Dante on The Little Shop of Horrors at Trailers From Hell
 The Little shop of Horrors Movie Review

Američki filmovi
Filmske komedije
Horor filmovi
Authority control 2